ddrg/super_eurlex huggingface dataset:
Úradný vestník L 085 , 30/03/1989 S. 0006 - 0006

Fínske špeciálne vydanie: Kapitola 3 Zväzok 28 S. 0197

Švédske špeciálne vydanie: Kapitola 3 Zväzok 28 S. 0197



Nariadenie Rady (EHS) č. 790/89 z 20. marca 1989 o stanovení rozsahu doplnkovej paušálnej podpory na tvorbu združení produkčných organizácií a najvyššej čiastky poskytovanej na podporu zlepšenia kvality a odbytu v sektore pestovania orechov a svätojánskeho chleba RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 1035/72 z 18. mája 1972 o spoločnej organizácii trhu s ovocím a zeleninou [1], naposledy zmenené a doplnené nariadením (EHS) č. 789/89 [2], a najmä na jeho článok 14b bod (4) a článok 14d bod (3), so zreteľom na návrh Komisie, keďže rozsah doplnkovej paušálnej podpory zameranej na povzbudenie vytvárania združení produkčných organizácií orechov a/alebo svätojánskeho chleba musí byť stanovený tak, aby poskytoval skutočný stimul pri súčasnom zohľadnení jednak veľmi nízkeho percentuálneho zastúpenia produkcie distribuovanej prostredníctvom produkčných organizácií, tak aj malého rozsahu existujúcich organizácií; keďže v prípade pomoci poskytnutej na zlepšenie kvality a odbytu podľa článku 14d nariadenia (EHS) č. 1035/72 musí byť maximálna čiastka spojená s finančným príspevkom členských štátov a spoločenstva stanovená v reálnom rozsahu, zohľadňujúcom hlavný zámer v zlepšení z hľadiska genetiky a rastlinnej kultúry a plochy sadov, a mala by sa ročne upravovať, PRIJALA TOTO NARIADENIE: Článok 1 Doplnková paušálna podpora na tvorbu združení produkčných organizácií orechov a/alebo svätojánskeho chleba stanovená v článku 14b nariadenia (EHS) č. 1035/72 sa stanovuje takto: - 60 eku/t na tranžu do 1000 t, - 70 eku/t na tranžu v rozsahu 1000 až 2000 t, - 75 eku/t na tranžu nad 2000 t orechov a/alebo svätojánskeho chleba distribuovaných produkčnými organizáciami počas ich prvého obchodného roka. Článok 2 Maximálna čiastka na hektár podľa článku 14d bod (2) nariadenia (EHS) č. 1035/72 sa týmto stanovuje na 300 eku na prvých päť rokov a na 210 eku na ďalších päť rokov. Článok 3 Toto nariadenie nadobúda účinnosť tretí deň nasledujúci po jeho uverejnení v Úradnom vestníku Európskych spoločenstiev. Bude sa uplatňovať od 1. septembra 1989. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 20. marca 1989 Za Radu predseda C. Romero Herrera [1] Ú. v. ES L 118, 20.5.1972, s. 91. [2] Ú. v. ES L 85, 30.3.1989. --------------------------------------------------
Úradný vestník L 364 , 14/12/1989 S. 0054 - 0054

Fínske špeciálne vydanie: Kapitola 3 Zväzok 30 S. 0237

Švédske špeciálne vydanie: Kapitola 3 Zväzok 30 S. 0237



Nariadenie Komisie (EHS) č. 3745/89 z 13. decembra 1989, ktorým sa mení a dopĺňa nariadenie (EHS) č. 2220/85, stanovujúce spoločné podrobné pravidlá pre uplatňovanie systému záruk na poľnohospodárske výrobky KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 1491/85 z 23. mája 1985, ktorým sa ustanovujú zvláštne opatrenia pre sójové bôby [1], naposledy zmenené a doplnené nariadením (EHS) č. 2217/88 [2], a najmä na jeho článok 2 (8), keďže prvý článok nariadenia Komisie (EHS) č. 2220/85 [3], naposledy zmenený a doplnený nariadením (EHS) č. 1181/87 [4], sa odvoláva na poľnohospodárske nariadenia spoločenstva, ktoré požadujú zloženie záruky na zabezpečenie platby dlžnej čiastky v prípade nesplnenia záväzku; keďže ani nariadenie Rady (EHS) č. 1491/85, ani nariadenie (EHS) č. 2194/85 z 25. júla 1985, ktorými sa prijímajú všeobecné zásady, týkajúce sa zvláštnych opatrení pre sójové bôby [5], naposledy zmenené a doplnené nariadením (EHS) č. 1231/89 [6], hoci zavádzajú systém záruk, nie sú uvedené v článku 1 nariadenia (EHS) č. 2220/85; keďže preto je potrebné zmeniť a doplniť nariadenie (EHS) č. 2220/85, aby sa zabezpečil jednotný výklad, zahŕňajúci aj uvedený systém; keďže opatrenia ustanovené v tomto nariadení sú v súlade so stanoviskom všetkých príslušných riadiacich výborov, PRIJALA TOTO NARIADENIE: Článok 1 V nariadení (EHS) č. 2220/85 sa do článku 1 dopĺňa nasledujúci bod g): "g) Nariadenie (EHS) č. 1491/85 (sójové bôby) [7]." Článok 2 Toto nariadenie nadobúda účinnosť deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 13. decembra 1989 Za Komisiu Ray Mac Sharry člen Komisie [1] Ú. v. ES L 151, 10.6.1985, s. 15. [2] Ú. v. ES L 197, 26.7.1988, s. 11. [3] Ú. v. ES L 205, 3.8.1985, s. 5. [4] Ú. v. ES L 113, 30.4.1987, s. 31. [5] Ú. v. ES L 204, 2.8.1985, s. 1. [6] Ú. v. ES L 128, 11.5.1989, s. 24. [7] Ú. v. ES L 151, 10.6.1985, s. 15. --------------------------------------------------
Úradný vestník L 085 , 30/03/1989 S. 0001 - 0001

Fínske špeciálne vydanie: Kapitola 3 Zväzok 28 S. 0193

Švédske špeciálne vydanie: Kapitola 3 Zväzok 28 S. 0193



Nariadenie Rady (EHS) č. 787/89 z 20. marca 1989, ktorým sa mení a dopĺňa nariadenie (EHS) č. 1883/78 stanovujúce všeobecné pravidlá financovania intervencií Záručnou sekciou Európskeho poľnohospodárskeho usmerňovacieho a záručného fondu RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 729/70 z 21. apríla 1970 o financovaní Spoločnej poľnohospodárskej politiky [1] naposledy zmenené a doplnené nariadením (EHS) č. 2048/88 [2], najmä na jeho článok 3 ods. 2, so zreteľom na návrh Komisie, keďže článok 6 nariadenia (EHS) č. 1883/78 [3] naposledy zmeneného a doplneného nariadením (EHS) č. 2050/88 [4] ustanovuje, že materiálové operácie vyplývajúce zo skladovania a, v prípade potreby, aj spracovania intervenčných produktov, majú byť financované prostredníctvom štandardných čiastok, ktoré sú jednotné pre celé spoločenstvo; keďže tie isté pravidlá by sa mali uplatňovať na financovanie nákladov vyplývajúcich z osobitných opatrení určených na to, aby garantovali využitie a/alebo miesto určenia produktov, ktoré uchovávajú intervenčné agentúry na dané účely, Záručnou sekciou EPUZF, pričom takéto opatrenia by mali byť ustanovené pravidlami spoločenstva, PRIJALA TOTO NARIADENIE: Článok 1 K článku 6 nariadenia (EHS) č. 1883/78 sa vkladá tento pododsek: "Náklady vyplývajúce z osobitných opatrení určených na to, aby garantovali využitie a/alebo miesto určenia produktov uchovávaných intervenčnými agentúrami na dané účely, ktoré sú prijaté v súlade so spoločnými organizáciami trhu a ktorých náklady znáša Záručná sekcia EPUZF sa tiež financujú prostredníctvom štandardných čiastok jednotných v celom spoločenstve. Štandardné čiastky sa stanovia v súlade s postupom ustanoveným v prvom pododseku." Článok 2 Toto nariadenie nadobúda účinnosť v deň jeho uverejnenia v Úradnom vestníku Európskych spoločenstiev. Bude sa uplatňovať na výdavky vynaložené od 1. januára 1987. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 20. marca 1989 Za Radu predseda C. Romero Herrera [1] Ú. v. ES L 94, 28.4.1970, s. 13. [2] Ú. v. ES L 185, 15.7.1988, s. 1. [3] Ú. v. ES L 216, 5.8.1978, s. 1. [4] Ú. v. ES L 185, 15.7.1988, s. 6. --------------------------------------------------
Úradný vestník L 261 , 07/09/1989 S. 0006 - 0006

Fínske špeciálne vydanie: Kapitola 3 Zväzok 30 S. 0120

Švédske špeciálne vydanie: Kapitola 3 Zväzok 30 S. 0120



Nariadenie Komisie (EHS) č. 2690/89 zo 6. septembra 1989, ktorým sa mení a dopĺňa nariadenie (EHS) č. 3143/85 o predaji intervenčného masla, ktoré je určené na priamu spotrebu vo forme koncentrovaného masla, za znížené ceny KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 804/68 z 27. júna 1968 o spoločnej organizácii trhu s mliekom a mliečnymi výrobkami [1], naposledy zmenené a doplnené nariadením (EHS) č. 763/89 [2], a najmä na jeho článok 6 ods. 7, keďže článok 2 nariadenia Komisie (EHS) č. 3143/85 [3], naposledy zmeneného a doplneného nariadením (EHS) č. 1953/89 [4], stanovuje, že predajná cena masla je rozdielna podľa obsahu tuku v koncentrovanom masle; keďže s ohľadom na súčasnú situáciu na trhu s maslom a s intervenčnými zásobami už takýto rozdiel nie je potrebný; keďže je preto potrebné stanoviť jednotnú predajnú cenu masla; keďže by sa presnejšie mal stanoviť čas, keď sa musí zložiť záruka na spracovanie, stanovená v článku 2a ods. 5 nariadenia (EHS) č. 3143/85; keďže opatrenia stanovené v tomto nariadení sú v súlade so stanoviskom Riadiaceho výboru pre mlieko a mliečne výrobky, PRIJALA TOTO NARIADENIE: Článok 1 Nariadenie (EHS) č. 3143/85 sa týmto mení a dopĺňa takto: 1. V článku 2: - odsek 1 sa nahrádza týmto: "1. Maslo, na ktoré sa vzťahuje článok 1, sa pri vyskladnení predáva za cenu, ktorá sa rovná nákupnej cene uplatňovanej príslušnou intervenčnou agentúrou v deň uzavretia predajnej zmluvy, zníženej o 151 ECU za 100 kilogramov za spracovanie na koncentrované maslo s obsahom tuku najmenej 96 %."; - v prvom pododseku odseku 4 sa čiastka "250 ECU" nahrádza čiastkou "200 ECU"; - v druhom pododseku odseku 4 sa slová "obsah tuku zahusteného masla" zrušujú. 2. V prvom pododseku článku 2a ods. 5 sa slová "pred prebratím masla maloobchodom" nahrádzajú "v rámci lehoty 15 dní uvedenej v odseku 6". Článok 2 Toto nariadenie nadobúda účinnosť v deň jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 6. septembra 1989 Za Komisiu Ray Mac Sharry člen Komisie [1] Ú. v. ES L 148, 28.6.1968, s. 13. [2] Ú. v. ES L 84, 29.3.1989, s. 1. [3] Ú. v. ES L 298, 12.11.1985, s. 9. [4] Ú. v. ES L 187, 1.7.1989, s. 102. --------------------------------------------------
Úradný vestník L 029 , 31/01/1989 S. 0027 - 0027

Fínske špeciálne vydanie: Kapitola 3 Zväzok 28 S. 0124

Švédske špeciálne vydanie: Kapitola 3 Zväzok 28 S. 0124



Nariadenie Komisie (EHS) č. 231/89 z 30. januára 1989, ktorým sa mení a dopĺňa nariadenie (EHS) č. 3143/85 o predaji intervenčného masla určeného pre priamu spotrebu v koncentrovanej podobe za znížené ceny KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 804/68 z 27. júna 1968 o spoločnej organizácii trhu s mliekom a mliečnymi výrobkami [1], naposledy zmenené a doplnené nariadením (EHS) č. 1109/88 [2], najmä na jeho článok 6 (7), keďže nariadenie Komisie (EHS) č. 3143/85 [3], naposledy zmenené a doplnené nariadením (EHS) č. 3036/88 [4], zaviedlo systém predaja intervenčného masla určeného na priamu spotrebu v koncentrovanej podobe za znížené ceny; keďže vzhľadom na situáciu na trhu a zníženie verejných zásob masla by sa malo upraviť zníženie cien, za ktoré maslo predávajú intervenčné agentúry; keďže skúsenosti naznačujú, že by sa mala znížiť maximálna čistá hmotnosť blokov koncentrovaného masla; keďže opatrenia ustanovené v tomto nariadení sú v súlade so stanoviskom Riadiaceho výboru pre mlieko a mliečne výrobky, PRIJALA TOTO NARIADENIE: Článok 1 Nariadenie (EHS) č. 3143/85 sa týmto mení a dopĺňa takto: 1. V článku 2 (1): - sa text "240 ECU" nahrádza textom "225 ECU", - sa text "238 ECU" nahrádza textom "223 ECU", a v článku 2 (4): - sa text "300 ECU" nahrádza textom "285 ECU". 2. V článku 5 (5) sa text "10 kilogramov" nahrádza textom "tri kilogramy". Článok 2 Toto nariadenie nadobúda účinnosť dňom jeho uverejnenia v Úradnom vestníku Európskych spoločenstiev. V článku 1: - sa bod 1 bude uplatňovať od 1. februára 1989 a - bod 2 v časti tykajúcej sa masla v blokoch sa bude uplatňovať od 1. apríla 1989. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 30. januára 1989 Za Komisiu Ray Mac Sharry člen Komisie [1] Ú. v. ES L 148, 28.6.1968, s. 13. [2] Ú. v. ES L 110, 29.4.1988, s. 27. [3] Ú. v. ES L 298, 12.11.1985, s. 9. [4] Ú. v. ES L 271, 1.10.1988, s. 93. --------------------------------------------------
Úradný vestník L 116 , 28/04/1989 S. 0020 - 0020

Fínske špeciálne vydanie: Kapitola 3 Zväzok 29 S. 0018

Švédske špeciálne vydanie: Kapitola 3 Zväzok 29 S. 0018



Nariadenie Komisie (EHS) č. 1097/89 z 27. apríla 1989 pozmeňujúce nariadenie (EHS) č. 649/87 stanovujúce podrobné pravidlá pre vytvorenie registra vinohradov spoločenstva KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 2392/86 z 24. júla 1986 o vytvorení registra vinohradov spoločenstva [1], najmä jeho článok 10, keďže by mala byť uzákonená povinnosť vinohradníkov netvoriť prekážky pri zbere údajov uvedených v článku 2 (1) nariadenia (EHS) č. 2392/86 agentmi kvalifikovanými na tento účel, aby bol zabezpečený prístup agentov na farmy; keďže je preto potrebné pozmeniť nariadenie Komisie (EHS) č. 649/87 [2], PRIJALA TOTO NARIADENIE: Článok 1 Do nariadenia (EHS) č. 649/87 sa vsunie nasledujúci článok 3a: "Článok 3a Vinohradníci musia zabezpečiť prístup na ich farmy agentom povereným zodpovednými orgánmi členského štátu pri vytváraní registra vinohradov." Článok 2 Toto nariadenie nadobudne účinnosť tretí deň odo dňa jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 27. apríla 1989 Za Komisiu Ray Mac Sharry člen Komisie [1] Ú. v. ES L 208, 31.7.1986, s. 1. [2] Ú. v. ES L 62, 5.3.1987, s 10. --------------------------------------------------
Úradný vestník L 097 , 11/04/1989 S. 0040 - 0040

Fínske špeciálne vydanie: Kapitola 3 Zväzok 28 S. 0262

Švédske špeciálne vydanie: Kapitola 3 Zväzok 28 S. 0262



Nariadenie Komisie (EHS) č. 921/89 z 10. apríla 1989, ktorým sa mení a dopĺňa nariadenie (EHS) č. 890/78 stanovujúce podrobné pravidlá pre certifikáciu chmeľu KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 1696/71 z 26. júla 1971 o spoločnej organizácii trhu s chmeľom [1], naposledy zmenené a doplnené nariadením (EHS) č. 3998/87 [2], najmä na jeho článok 2 (5), keďže, aby sa stanovili podiely chmeľových listov, stoniek a odpadu, podľa nariadenia Komisie (EHS) č. 890/78 [3], naposledy zmeneného a doplneného nariadením (EHS) č. 3994/88 [4], predpokladalo sa, že hustoty chmeľového odpadu a lupulínu sú identické; keďže sa teraz dá stanoviť pomer medzi ich hustotami; keďže by sa v súlade s tým mala špecifikovať metóda výpočtu používaná na tento účel; keďže podľa článku 7 nariadenia (EHS) č. 890/78 na obale, v ktorom sa produkt predáva, musí byť po zapečatení označenie zahrnujúce požadované údaje; keďže, aby sa predišlo akejkoľvek možnosti zneužitia, malo by sa prijať ustanovenie, aby sa také označenie pripevnilo aj na balíky alebo krabice s práškom alebo výťažkom v obale; keďže v súlade s tým by sa malo zmeniť a doplniť nariadenie (EHS) č. 890/78; keďže opatrenia stanovené v tomto nariadení sú v súlade so stanoviskom Riadiaceho výboru pre chmeľ, PRIJALA TOTO NARIADENIE: Článok 1 Nariadenie (EHS) č. 890/78 sa týmto mení a dopĺňa takto: 1. V treťom odseku bodu C.1 v prílohe II, "Odpad a lupulín sa nemôžu oddeliť. Ich relatívne percentuálne podiely sa preto musia odhadnúť objektívnym posúdením farby a hmotnosť sa vypočíta za predpokladu, že ich hustota je totožná." sa nahrádza: "Je mimoriadne ťažké presne oddeliť odpad a lupulín. Je však možné pomocou sita s veľkosťou oka 0,8 milimetrov približne stanoviť relatívne podiely odpadu a lupulínu. Pri odhade podielu lupulínu by sa malo brať do úvahy, že hustota lupulínu je štyrikrát väčšia ako hustota odpadu."; 2. v bode d) prílohy IV sa za "tlač na zaplombovanom obale" vkladá "a na každý balík alebo krabicu prášku alebo výťažku v zaplombovanom obale". Článok 2 Toto nariadenie nadobúda účinnosť tretí deň od jeho uverejnenia v Úradnom vestníku Európskych spoločenstiev. Bude sa uplatňovať od zberu chmeľu v roku 1989. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 10. apríla 1989 Za Komisiu Ray Mac Sharry člen Komisie [1] Ú. v. ES L 175, 4.8.1971, s. 1. [2] Ú. v. ES L 377, 31.12.1987, s. 40. [3] Ú. v. ES L 117, 29.4.1978, s. 43. [4] Ú. v. ES L 354, 22.12.1988, s. 24. --------------------------------------------------
Úradný vestník L 057 , 28/02/1989 S. 0016 - 0017

Fínske špeciálne vydanie: Kapitola 2 Zväzok 7 S. 0012

Švédske špeciálne vydanie: Kapitola 2 Zväzok 7 S. 0012



Nariadenie Komisie (EHS) č. 489/89 z 24. februára 1989 týkajúce sa zatriedenia určitého tovaru v kombinovanej nomenklatúre KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 2658/87 [1] o tarifnej a štatistickej nomenklatúre a o Spoločnom colnom sadzobníku, naposledy zmenené a doplnené nariadením (EHS) č. 20/89 [2], a najmä na jeho článok 9, keďže, aby bolo zabezpečené jednotné uplatňovanie kombinovanej nomenklatúry, ktorá je prílohou k spomenutému nariadeniu, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu; keďže nariadenie (EHS) č. 2658/87 stanovilo všeobecné pravidlá na interpretáciu kombinovanej nomenklatúry a tieto pravidlá sa uplatňujú tiež na akúkoľvek inú nomenklatúru, ktorá z nej úplne alebo z časti vychádza, alebo ktorá k nej pridáva akékoľvek ďalšie členenie a ktorá je založená na osobitných ustanoveniach spoločenstva so zámerom uplatňovania tarifných alebo iných opatrení, ktoré sa týkajú obchodu s tovarom; keďže podľa spomenutých všeobecných pravidiel musí byť tovar opísaný v stĺpci 1 tabuľky v prílohe k tomuto nariadeniu zatriedený v súlade s príslušným číselným znakom KN uvedenými v stĺpci 2, na základe dôvodov stanovených v stĺpci 3; keďže opatrenia ustanovené v tomto nariadení sú v súlade so stanoviskom Výboru pre nomenklatúru, PRIJALA TOTO NARIADENIE: Článok 1 Tovar opísaný v stĺpci 1 tabuľky v prílohe je teraz v kombinovanej nomenklatúre zatriedený pod príslušným číselným znakom KN uvedených v stĺpci 2 spomenutej tabuľky. Článok 2 Toto nariadenie nadobúda účinnosť dvadsiaty prvý deň odo dňa jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 24. februára 1989 Za Komisiu Christiane Scrivener členka Komisie [1] Ú. v. ES L 256, 7.9.1987, s. 1. [2] Ú. v. ES L 4, 6.1.1989, s. 19. -------------------------------------------------- PRÍLOHA OPIS TOVARU | Zatriedenie Číselný znak KN | Odôvodnenie | 1 | 2 | 3 | Šľapky so zvrškom z textilných materiálov a vonkajšou aplikovanou podrážkou z bavlnenej textílie potiahnutá na povrchu, ktorý prichádza do kontaktu s podlahou viditeľnou vrstvou plastu | 64041910 | Zatriedenie sa riadi ustanoveniami všeobecných pravidiel 1 a 6 pre interpretáciu kombinovanej nomenklatúry, poznámkou 3 ku kapitole 64 a znením číselných znakov KN 6404 a 64041910 Výrobok nemôže byť zatriedený v číselnom znaku KN 64052019, keďže uplatnením horeuvedenej poznámky musia byť podrážky považované za plastové | --------------------------------------------------
Úradný vestník L 051 , 23/02/1989 S. 0008 - 0009

Fínske špeciálne vydanie: Kapitola 2 Zväzok 7 S. 0010

Švédske špeciálne vydanie: Kapitola 2 Zväzok 7 S. 0010



Nariadenie Komisie (EHS) č. 440/89 z 22. februára 1989 o zatrieďovaní určitého tovaru do kombinovanej nomenklatúry KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 2658/87 o colnej a štatistickej nomenklatúre a o Spoločnom colnom sadzobníku [1], naposledy zmenené a doplnené nariadením (EHS) č. 20/89 [2], a najmä na jeho článok 9, keďže, aby bolo zabezpečené jednotné uplatňovanie kombinovanej nomenklatúry, ktorá je prílohou spomenutého nariadenia, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu; keďže nariadenie (EHS) č. 2658/87 stanovilo všeobecné pravidlá na interpretáciu kombinovanej nomenklatúry a tieto pravidlá sa uplatňujú tiež na akúkoľvek inú nomenklatúru, ktorá z nej úplne alebo z časti vychádza alebo ktorá k nej pridáva akékoľvek ďalšie podrozdelenie a ktorá je založená na osobitných ustanoveniach Spoločenstva so zámerom uplatňovania colných alebo iných opatrení, ktoré sa týkajú obchodu s tovarom; keďže podľa spomenutých všeobecných pravidiel musí byť tovar opísaný v stĺpci 1 tabuľky v prílohe k tomuto nariadeniu zatriedený v súlade s príslušnými číselnými znakmi KN uvedenými v stĺpci 2 na základe dôvodov stanovených v stĺpci 3; keďže Výbor pre nomenklatúru nedoručil stanovisko v časovej lehote stanovenej jeho predsedom, PRIJALA TOTO NARIADENIE: Článok 1 Tovar opísaný v stĺpci 1 tabuľky v prílohe je teraz v kombinovanej nomenklatúre zatriedený podľa príslušných číselných znakov KN uvedených v stĺpci 2 spomenutej tabuľky. Článok 2 Toto nariadenie nadobúda účinnosť dvadsiaty prvý deň odo dňa jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 22. februára 1989 Za Komisiu Christiane Scrivener člen Komisie [1] Ú. v. ES L 256, 7.9.1987, s. 1. [2] Ú. v. ES L 4, 6.1.1989, s. 19. -------------------------------------------------- PRÍLOHA Opis tovaru | Zatriedenie — číselný znak KN | Odôvodnenie | (1) | (2) | (3) | Korčuliarska obuv bez pripevnených korčúľ, hlavne z plastu, no s menšími prvkami z textilných alebo iných materiálov | 64021900 | Zatriedenie sa riadi ustanoveniami všeobecných pravidiel 1 a 6 pre interpretáciu kombinovanej nomenklatúry, poznámky 1 e) a poznámky 1 k podpoložke ku kapitole 64, poznámky 1 g) ku kapitole 95 a znením číselných znakov KN 6402 a 64021900 Výrobok nemôže byť zatriedený v kapitole 95 na základe ustanovení uvedených poznámok 1 e) a 1 g) | --------------------------------------------------